Cuneiform Tablet CCT 4 12b (BM 115134)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi₄-ma um-ma il₅-we-da-ku-ma a-dí ša a-šùr-ba-ni ša ta-áš-pu-ra-ni a ma-lá té-er-tí-kà 50 GÚ URUDU SIG₅ ú-kà-il₅ šu-ma um-ma šu-ut-ma a-na bu-ru-uš-ḫa-dum lá e-ra-áb a-bi₄ a-ta a-na bu-ru-uš-ḫa-dum a-na KÙ.BABBAR a-da-gal KÙ.BABBAR i-ma-qú-tám-ma 40 ma-na KÙ.BABBAR a-kà-na-ak-ma ú-šé-ba-lá-kum 10 ANŠE-ri kà-aṣ-ru-tim ša bi₄-il₅-tim šé-ri-a-ma URUDU-a-kà ša i-ba-ší-ú lu a-na kà-ni-ìš lu a-na bu-ru-uš-ḫa-dum a-li té-er-ta-kà i-lá-kà-ni lu-ub-lu a-dí ša da-da-a DUMU tí-li-a ša ta-áš-pu-ra-ni a-dí eš₁₅-ri-šu ù eš₁₅-ra té-er-tí i-li-ik a ma-lá té-er-tí-kà ṣú-ḫa-ra a-ṭá-ra-ad-ma KÙ.BABBAR ú-ša-áš-qú-lu-šu-ma ú-ša-ak-na-ak-šu-ma ú-šé-ba-lá-kum